สวัสดีค่ะ ดิฉันพึ่งหยุดยาคุมที่กินจนหมดแผงแล้วไปเมื่อสองเดือนก่อนค่ะ ประจำเดือนมาครั้งล่าสุดวันที่ 24-27 เมษายนที่ผ่านมา แต่พอมาวันที่ 9-10 พ.ค. มีเลือดออกคล้ายประจำเดือน สีแดงน้ำตาล ปริมาณปานกลาง เลอะกางเกงข้างนอกอยากทราบว่าเกิดจากอะไร ไม่เคยเป็นมาก่อนค่ะ
สวัสดีค่ะอาการที่ว่ามีประจำเดือนมาก่อนกำหนดคือมา 2 ครั้งในหนึ่งเดือน อาจไม่ใช่เลือดประจำเดือนปกติ แต่เป็นเลือดออกกะปริบกะปรอยทางช่องคลอด ซึ่งเกิดได้จากหลายสาเหตุ เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การรับประทานยาโดยเฉพาะยาคุมกำเนิด ซึ่งหากเพิ่งหยุดรับประทานยาคุมกำเนิดอาจจะเกิดจากสาเหตุดังกล่าวได้ค่ะนอกจากนี้อาจเกิดจากการรับประทานอาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การออกกำลังกายหนัก หรือความเครียด การทำงานของไทรอยด์ผิดปกติ มีการติดเชื้ออักเสบของอวัยวะสืบพันธ์ เนื้องอกมดลูก ซึ่งสามารถทำให้มีเลือดออกกะปริบกะปรอยทางช่องคลอดได้หากหยุดรับประทานยาคุมกำเนิดไป 2-3 เดือนแล้วยังคงมีประจำเดือนผิดปกติ ไม่สม่ำเสมอ แนะนำให้ไปพบสูตินรีแพทย์เพื่อตรวจหาสาเหตุอื่นๆเพิ่มเติมค่ะ